**ИНСТРУКТАЖ ЗА ЗРЕЛОСТНИКА**

***Преди започване на държавния зрелостен изпит зрелостникът:***

* + Влиза в изпитната зала с документ за самоличност (лична карта, паспорт, свидетелство за управление на МПС) и със служебна бележка за допускане до държавни зрелостни изпити.
  + Заема персонално определеното му работно място, обозначено с етикет с неговото име не по-късно от 30 (тридесет) минути преди часа, определен със заповед на министъра на образованието и науката за начало на изпита.
  + Носи химикалка, която пише с черен цвят, молив и гума, а за изпита по математика – и линия, пергел, триъгълник. Ако е с нарушено зрение – и брайлова машина, брайлов дисплей, брайлови прибори за чертане, техническо средство за уголемяване на шрифта при работа с компютър и оптични средства.
  + Изслушва настоящия инструктаж, съдържащ и изискванията за анонимност на изпитната работа, и се подписва в квесторския протокол от лявата страна на името си.
  + Изключва изцяло всички средства за комуникация/електронни устройства и ги предава на квестор, който ги поставя на видно място.

***Непосредствено преди началото на изпита:***

* + Получава от квестор изпитен комплект – лист с указания за работа и прикрепена към него идентификационна бланка, лист/листове за отговори и свитък за свободните отговори, както и пликове за отделните модули и за индивидуалната изпитна работа.
  + На работното си място попълва върху идентификационната бланка с печатни букви трите си имена, ЕГН и входящия си номер от служебната бележка като НЕ я отделя от листа с указания.

***По време на държавния зрелостен изпит***:

* Запознава се с указанията за работа с изпитния материал.
* Получава от квестор изпитния материал последователно за всеки отделен модул.
* Работи според определеното изпитно време по модулите за всеки от предметите, разпределено по следния начин:

|  |  |  |  |
| --- | --- | --- | --- |
| ДЗИ по предмет | Времетраене в минути | | |
| Модул 1 | Модул 2 | Модул 3 |
| БЕЛ | **60**  + *до 30*  *минути за зрелостници със СОП* | **60**  *+ до 30*  *минути за зрелостници със СОП* | **120**  *+ до 60*  *минути за зрелостници със СОП* |
| Френски език |
| Немски език |
| Руски език |
| Испански език |
| Италиански език |
| Английски език |
| Философски цикъл |
| История и цивилизация |
| География и икономика |
| Математика | **90**  *+ до 40*  *минути за зрелостници със СОП* | **150**  *+ до 80*  *минути за зрелостници със СОП* | Няма |
| Химия и опазване на околната среда |
| Биология и здравно образование |
| Физика и астрономия |

* След приключване на определеното време за работа по всеки модул (ако модулът не е последен) за съответния учебен предмет откъсва и поставя в плик листа за отговори или свитъка за свободните отговори, след което го запечатва и го поставя на масата до себе си.
* Внимателно следи инструкциите за компонента „Слушане с разбиране“ по чужд език и ги изпълнява стриктно.
* Пише с черен цвят на химикалката, чертае с черен молив, а за изпита по математика може да ползва линия, пергел, триъгълник.
  + Не преписва върху изпитната си работа текста, записан на дъската от квесторите.
  + Може да работи върху изпитния материал, но отбелязва верните отговори **САМО** в листа за отговори и в свитъка за отговори.
  + Записва четливо отговорите си на български език като използва българската азбука (кирилица) по всички предмети с изключение на чуждите езици, на специфичната терминология и на означенията по някои предмети.
  + Не шуми и не извършва действия, които нарушават нормалното протичане на изпита.
* При необходимост получава допълнителни листове за чернова, като това се отбелязва от квесторите в протокола.
* Не нарушава анонимността на изпитната работа – на листа и на свитъка за свободните отговори не поставя знаци, не записва име или имена (с изключение на онези, които са част от изпитния материал и може или трябва да бъдат отбелязани в свитъка за отговори) и др. При установяване, че анонимността на изпитната работа е нарушена, тя се анулира и не се оценява.
  + В случаите, когато модулът е с продължителност 60 или 90 минути може да излезе от изпитната зала след приключването на работата върху съответния модул и запечатването му в плик.
  + В случаите, когато модулът е с продължителност 120 или 150 минути може да излиза от изпитната зала след изтичане на първите 90 минути.
  + Може да **напусне залата и сградата** не по-рано от 60 минути от началото на първия модул, както и по всяко време след това, в случай че е приключил окончателно и е предал запечатана изпитната си работа. В случай че напусне сградата, не се допуска обратно в нея до края на изпитния ден.
  + Отстранява се от държавния зрелостен изпит и напуска сградата на училището в случай че се установи, че:

1. преписва от хартиен носител;
2. притежава и ползва включени електронни устройства (мобилни телефони, калкулатори, таблети и др.);
3. преписва от работата на друг зрелостник;
4. използва средства за комуникация/електронни устройства;
5. изнася извън залата изпитни материали или информация за съдържанието им преди приключване на съответния изпит.

Изпитната работа на отстранен зрелостник се анулира и не се оценява.

***След приключване на работата***:

* + Под прякото наблюдение на квестора на работното си място, се подписва върху идентификационната бланка, изчаква квесторът да положи подписа си върху нея, отделя я по линията на перфорацията от листа с указания за работа, поставя я в малкия плик, залепва го, поставя го в големия плик при другите запечатани пликове от всеки приключил модул (един плик, ако изпитът е с два модула, съответно два плика, ако изпитът е с три модула) и със свитъка за свободни отговори от последния модул, залепва големия плик и го предава заедно с изпитния материал и с листовете за чернова на квестора.
  + В случай, че не е работил върху даден модул, поставя в големия плик неизползваните части от изпитния комплект (листа/листовете за отговори и/или свитъкът за свободните отговори);
  + Подписва се в протокола и незабавно напуска залата и сградата.